
	1.
	Noteikumu projekts
10.8. kura  saimnieciskā darbība ir ekonomiski dzīvotspējīga, izvērtējot saimnieciskās darbības veicēja idejas potenciālu un ilgtspēju, saimnieciskās darbības īstenošanai nepieciešamo līdzfinansējumu, nodrošinājuma struktūru un likviditāti, saimnieciskās darbības veicēja esošo un nākotnes finanšu situāciju, kā arī analizējot identificētos uzņēmējdarbības riska un citus faktorus aizdevuma kvalitātes noteikšanai, kā arī citus riska faktorus;
	Priekšlikums (TM - 12.08.2026.)
Tiesiskās noteiktības nolūkā aicinām noteikumu projektā vai tā anotācijā norādīt, kādi vēl citi riska faktori var tikt analizēti.
Piedāvātā redakcija
-
	Ņemts vērā
Precizēta anotācija.
	Noteikumu projekts
10.8. tā saimnieciskā darbība ir ekonomiski dzīvotspējīga, izvērtējot saimnieciskās darbības veicēja idejas potenciālu un ilgtspēju, saimnieciskās darbības īstenošanai nepieciešamo līdzfinansējumu, nodrošinājuma struktūru un likviditāti, saimnieciskās darbības veicēja esošo un nākotnes finanšu situāciju, kā arī analizējot identificētos uzņēmējdarbības riska un citus faktorus aizdevuma kvalitātes noteikšanai, kā arī citus riska faktorus;

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 12.08.2026.)
Lūdzam apsvērt anotācijas precizēšanu attiecībā uz noteikumu projekta 19.1. apakšpunktā ietvertā ierobežojuma pamatojumu maksātnespējas procesa gadījumā. Vēršam uzmanību, ka noteikumu projekta 19.1. apakšpunkts attiecas ne tikai uz gadījumu, kad lauksaimniekam ir pasludināts maksātnespējas process, bet arī uz gadījumu, kad lauksaimnieks atbilst Maksātnespējas likumā noteiktajām maksātnespējas procesa pazīmēm, lai tam pēc kreditora pieteikuma piemērotu maksātnespējas procesu. Attiecīgi aicinām anotācijā precīzāk atspoguļot šā ierobežojuma tvērumu.
Piedāvātā redakcija
Noteikumu projekta 19.1. apakšpunktā ietvertais ierobežojums attiecībā uz maksātnespējas procesu ir pamatots un samērīgs, jo attiecas uz gadījumiem, kad lauksaimniekam ir pasludināts maksātnespējas process vai tas atbilst Maksātnespējas likumā noteiktajām maksātnespējas procesa pazīmēm, lai tam pēc kreditora pieteikuma piemērotu maksātnespējas procesu, kas atbilst regulas Nr. 1408/2013 4. panta 3. punktā a) apakšpunktā noteiktās prasības nodrošināšanai, lai varētu piešķirt refinansēšanas aizdevumus saskaņā ar regulu Nr. 1408/2013.
	Ņemts vērā
Atbilstoši precizēta anotācija
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
Pielikumi
	Priekšlikums (FM - 12.08.2026.)
Ņemot vērā, ka MK iesniedzams arī anotācijas pielikums - programmas rādītāju novērtējums, lūdzam dokumentu pamatpakotnei pievienot arī saskaņoto programmas “Lauksaimnieku kredītsaistību refinansēšanas aizdevumi” rādītāju novērtējumu un nodrošināt šādas prakses ievērošanu arī turpmāk.
 
Piedāvātā redakcija
-
	Ņemts vērā
-
	Anotācija (ex-ante)
Pielikumi

	Izsludināšana: 24.07.2026. 10:59

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 29.07.2026.)
Uzturam iebildumu, ka anotācijā ir nepieciešams iekļaut izvērtējumu, kas pamato izslēgšanas kritēriju, kas norādīti noteikumu projekta 19.1. un 19.2. apakšpunktos, nepieciešamību. Proti, anotācijā nepieciešams ietvert izvērtējumu un pamatojumu tam, ka lauksaimniekam pasludināts maksātnespējas process, ierosināta tiesiskās aizsardzības procesa lieta vai īstenots tiesiskās aizsardzības process ir atbilstoši un samērīgi izslēgšanas kritēriji, lai lauksaimniekam atbalsts netiktu piešķirts. Uzsveram, ka anotācijā norādītais - ka šo noteikumu projekts nosaka situācijas, kad atbalstu nepiešķir (piemēram, maksātnespējas situācijas vai neatbilstošs kredītreitings) - nenorādot uz konkrētiem apsvērumiem ar pamatojumu - nav pietiekams. Vēršam uzmanību, ka papildu apsvērumi ietverti Zemkopības ministrijai adresētajā Tieslietu ministrijas 2020. gada 25. septembra vēstulē Nr. 1-13/3096 (skat. 2. punktu), īpašu vērību pievēršot ierobežojumam daļā, kas attiecas uz tiesiskās aizsardzības procesu. Respektīvi, paredzot ierobežojumus, kas saistīti ar tiesiskās aizsardzības procesu vai maksātnespējas procesu, tie ir īpaši jāizvērtē un jāpamato arī gadījumos, ja ierobežojums jau ir paredzēts Eiropas Savienības vai starptautiskajos tiesību aktos, lai Latvija tādējādi nepārkāptu citas Eiropas Savienības prasības.
Piedāvātā redakcija
-
	Ņemts vērā
Precizēta anotācija
	Anotācija (ex-ante)
1.3. Pašreizējā situācija, problēmas un risinājumi

	5.
	Noteikumu projekts
9. No šo noteikumu  6. punktā minētā finansējuma 5 000 000 euro prioritāri 30 dienas no dienas, kad uzsākta iesniegumu pieņemšana, piešķir lauksaimniekiem, kas nodarbojas ar lauksaimniecības produktu primāro ražošanu Augšdaugavas, Daugavpils, Krāslavas, Preiļu, Līvānu, Rēzeknes, Ludzas, Balvu un Alūksnes novadā.
	Priekšlikums (TM - 29.07.2026.)
Izziņā minēts, ka  vienādotai terminoloģijai visā noteikumu projektā lieto vārdu “pieteikums”, tomēr noteikumu projektā joprojām tiek lietots arī termins "iesniegums" tādēļ lūdzam atbilstoši precizēt noteikumu projektu.
Piedāvātā redakcija
-
	Ņemts vērā
-
	Noteikumu projekts
9. No šo noteikumu 6. punktā minētā finansējuma 5 000 000 euro prioritāri 30 dienas no datuma, kad uzsākta pieteikumu pieņemšana, piešķir lauksaimniekiem, kas nodarbojas ar lauksaimniecības produktu primāro ražošanu Augšdaugavas, Daugavpils, Krāslavas, Preiļu, Līvānu, Rēzeknes, Ludzas, Balvu un Alūksnes novadā.

	Izsludināšana: 17.06.2026. 16:45

	6.
	Noteikumu projekts
1. Noteikumi nosaka kārtību, kādā piešķir valsts atbalstu aizdevumu veidā primārās lauksaimniecības produkcijas ražotāju kredītsaistību refinansēšanai (turpmāk – refinansēšanas aizdevums), tā mērķi, piešķiršanas nosacījumus un pieejamo finansējumu.
	Iebildums (TM - 03.07.2026.)
Atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100.2. apakšpunktam lūdzam norādi "tā mērķi, piešķiršanas nosacījumus un pieejamo finansējumu" aizstāt ar precīzu pilnvarojuma atspoguļojumu: "finansējumu, atbalstāmo darbību un izmaksu attiecināmības nosacījumus, tai skaitā finansējumu Finanšu institūcijas izdevumu segšanai", nepieciešamības gadījumā precizējot arī citas noteikumu projekta vienības.
Piedāvātā redakcija
-
	Ņemts vērā
-
	Noteikumu projekts
1. Noteikumi nosaka kārtību, kādā piešķir valsts atbalstu aizdevumu veidā primārās lauksaimniecības produkcijas ražotāju kredītsaistību refinansēšanai (turpmāk – refinansēšanas aizdevums), refinansēšanas aizdevumu finansējumu, atbalstāmās darbības un izmaksu attiecināmības nosacījumus, kā arī finansējumu sabiedrības "Altum" izdevumu segšanai.

	7.
	Noteikumu projekts
7. Lai nodrošinātu finansējumu refinansēšanas aizdevumu piešķiršanai, sabiedrība "Altum" var piesaistīt valsts aizdevumu līdz 15 000 000 euro, pamatojoties uz normatīvajiem aktiem par kārtību, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtību, vai aizņemoties finansējumu no starptautiskajām finanšu institūcijām un finanšu tirgos.
	Iebildums (FM - 03.07.2026.)
Ministru kabineta 2021. gada 21. decembra noteikumu Nr. 888 “Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” 52. punkts nosaka, ka Ministru kabinets apstiprinot valsts atbalsta programmu, nosaka valsts atbalsta sniedzēju un valsts aizdevuma izsniegšanas nosacījumus, tai skaitā lēmis par paredzamo nodrošinājumu, riska procentu likmi un valsts aizdevuma atmaksas termiņu. Līdz ar to lūdzam papildināt MK noteikumu projekta 7. punktu, norādot paredzamo nodrošinājumu, riska procentu likmi un valsts aizdevuma atmaksas termiņu.
Piedāvātā redakcija
-
	Ņemts vērā
-
	Noteikumu projekts
7. Lai nodrošinātu finansējumu refinansēšanas aizdevumu piešķiršanai, sabiedrība "Altum" var piesaistīt valsts aizdevumu kredītlīnijas veidā līdz 15 000 000 euro, pamatojoties uz normatīvajiem aktiem par kārtību, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtību, vai aizņemoties finansējumu no starptautiskajām finanšu institūcijām un finanšu tirgos. Valsts aizdevuma atmaksas termiņš ir līdz 2048. gada 31. decembrim. Valsts aizdevumam nepiemēro riska likmi, un to nodrošina ar komercķīlu, sabiedrībai "Altum" ieķīlājot prasījuma tiesības un to nākamās sastāvdaļas kā lietu kopību, kas izrietēs no sabiedrības "Altum" izsniegtajiem aizdevumiem.

	8.
	Noteikumu projekts
15. Lai nodrošinātu šo noteikumu 14. punktā minētā nosacījuma ievērošanu, saimnieciskās darbības veicēja apvienošanas, iegādes vai sadalīšanas gadījumā atbalsta uzskaitē ņem vērā šādus nosacījumus:
	Iebildums (TM - 03.07.2026.)
Lūdzam noteikumu projekta 15. punktā nedublēt Komisijas 2013. gada 18. decembra Regulas (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē 3. panta 8. un 9. punktā noteikto, bet nepieciešamības gadījumā izdarīt atsauces uz minētajām vienībām. Vēršam uzmanību, ka saskaņā ar Līguma par Eiropas Savienības darbību 288. panta otro daļu "regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs." Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā.
Piedāvātā redakcija
-
	Ņemts vērā
Noteikumu projekta 15. punktā netiek pārstāstītas regulas Nr. 1408/2013 3. panta 8. un 9. punktā ietvertās normas. Noteikumu projekta 15.1. un 15.2. apakšpunktu svītro.
	Noteikumu projekts
17. Šo noteikumu 16. punktā minētā nosacījuma ievērošanai saimnieciskās darbības veicēja apvienošanas, iegādes vai sadalīšanas gadījumā piemēro regulas Nr. 1408/2013 3. panta 8. un 9. punktā noteikto.

	9.
	Noteikumu projekts
17.1. ja lauksaimniekam ir ierosināta tiesiskās aizsardzības procesa lieta, tiek īstenots tiesiskās aizsardzības process vai pasludināts maksātnespējas process vai tas atbilst normatīvajos aktos noteiktajiem kritērijiem, lai tam pēc kreditora pieprasījuma piemērotu maksātnespējas procedūru. Nosacījumu, vai lauksaimniekam pēc kreditora pieprasījuma nav piemērota maksātnespējas procedūra, pārbauda, pamatojoties uz tā iesniegtu apliecinājumu;
	Iebildums (TM - 03.07.2026.)
Lūdzam precizēt noteikumu projekta 17.1. apakšpunkta redakciju atbilstoši maksātnespējas jomas terminoloģijai un tā šobrīd spēkā esošajam regulējumam.
Piedāvātā redakcija
17.1. ja lauksaimniekam ir ierosināta tiesiskās aizsardzības procesa lieta vai tiek īstenots tiesiskās aizsardzības process, vai pasludināts maksātnespējas process, vai tas atbilst Maksātnespējas likumā noteiktajām maksātnespējas procesa pazīmēm, lai tam pēc kreditora pieteikuma piemērotu maksātnespējas procesu. Nosacījumu, vai lauksaimniekam pēc kreditora pieteikuma nav pasludināts maksātnespējas process, pārbauda, pamatojoties uz tā iesniegtu apliecinājumu;
	Ņemts vērā
Precizēts 19.1. apakšpunkts - ja lauksaimniekam ir ierosināta tiesiskās aizsardzības procesa lieta vai tiek īstenots tiesiskās aizsardzības process, vai pasludināts maksātnespējas process, vai tas atbilst Maksātnespējas likumā noteiktajām maksātnespējas procesa pazīmēm, lai tam pēc kreditora pieteikuma piemērotu maksātnespējas procesu. Nosacījumu, vai lauksaimniekam pēc kreditora pieteikuma nav pasludināts maksātnespējas process, pārbauda, pamatojoties uz tā iesniegtu apliecinājumu;
	Noteikumu projekts
-

	10.
	Noteikumu projekts
24. Lauksaimniekam ir pienākums nodrošināt, lai regulas Nr. 1408/2013 1. panta 2. un 3.  punktā noteiktās atbalstāmās nozares negūtu labumu no de minimis atbalsta, ko piešķir saskaņā ar šiem noteikumiem.
	Iebildums (TM - 03.07.2026.)
Lūdzam papildināt, norādot, kā tieši attiecīgais pienākums ir nodrošināms (proti, piemēram, ar darbības vai izmaksu nošķiršanu), ņemot vērā, ka no regulas izriet, ka tieši dalībvalstij ir pienākums nodrošināt normā minēto, līdz ar to noteikumu projektā būtu precīzi norādāms pienākuma izpildes veids.
Piedāvātā redakcija
-
	Ņemts vērā
-
	Noteikumu projekts
25. Ja lauksaimnieks līdztekus lauksaimniecības produktu primārajai ražošanai darbojas arī regulas Nr. 1408/2013 1. panta 2. vai 3. punktā minētajās nozarēs vai īsteno minētajos punktos norādītās darbības, tas nodrošina darbību vai izmaksu nošķiršanu, lai minētās nozares vai darbības negūtu labumu no de minimis atbalsta, kas piešķirts saskaņā ar šiem noteikumiem.

	11.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 03.07.2026.)
Anotācijā ir nepieciešams iekļaut izvērtējumu, kas pamato izslēgšanas kritēriju, kas norādīti noteikumu projekta 17.1. un 17.2. apakšpunktos, nepieciešamību. Proti, anotācijā nepieciešams ietvert izvērtējumu un pamatojumu tam, ka lauksaimniekam pasludināts maksātnespējas process, ierosināta tiesiskās aizsardzības procesa lieta vai īstenots tiesiskās aizsardzības process ir atbilstoši un samērīgi izslēgšanas kritēriji, lai lauksaimniekam atbalsts netiktu piešķirts. Uzsveram, ka anotācijā norādītais - ka šo noteikumu projekts nosaka situācijas, kad atbalstu nepiešķir (piemēram, maksātnespējas situācijas vai neatbilstošs kredītreitings) - nenorādot uz konkrētiem apsvērumiem ar pamatojumu - nav pietiekams. Vēršam uzmanību, ka papildu apsvērumi ietverti Zemkopības ministrijai adresētajā Tieslietu ministrijas 2020. gada 25. septembra vēstulē Nr. 1-13/3096 (skat. 2. punktu), īpašu vērību pievēršot ierobežojumam daļā, kas attiecas uz tiesiskās aizsardzības procesu. Respektīvi, paredzot ierobežojumus, kas saistīti ar tiesiskās aizsardzības procesu vai maksātnespējas procesu, tie ir īpaši jāizvērtē un jāpamato arī gadījumos, ja ierobežojums jau ir paredzēts Eiropas Savienības vai starptautiskajos tiesību aktos, lai Latvija tādējādi nepārkāptu citas Eiropas Savienības prasības.
Piedāvātā redakcija
-
	Ņemts vērā
Anotācija papildināta.
	Anotācija (ex-ante)
1.3. Pašreizējā situācija, problēmas un risinājumi

	12.
	Anotācija (ex-ante)
Pielikumi
	Iebildums (FM - 03.07.2026.)
Informējam, ka šī gada 26.martā no Ekonomikas ministrijas saņemta e-pasta vēstule ar priekšlikumu Attīstības finanšu institūcijas likuma grozījumiem birokrātijas mazināšanai. Savā atbildes vēstulē Nr. 2.1-22/17-3/1284 Finanšu ministrija informēja, ka tās ieskatā administratīvā sloga mazināšanai un saskaņošanas procesa optimizēšanai atbildīgajām nozaru ministrijām turpmāk, iesniedzot MK jaunu valsts atbalsta programmu noteikumu projektus vai grozījumus esošajās programmās ar ietekmi uz programmas rādītājiem, vienlaikus jāpievieno arī programmas rādītāju novērtējums kā anotācijas pielikums. Ņemot vērā minēto,  lūdzam pievienot anotācijas pielikumu, kurā izvērtēta programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto.
Piedāvātā redakcija
-
	Ņemts vērā
Programmas novērtējums tiks pievienots. Anotācija tiks papildināta ar programmas rādītāju novērtējumu pēc tam, kad to būs sagatavojusi akciju sabiedrība “Attīstības finanšu institūcija Altum”.
	Anotācija (ex-ante)
Pielikumi

	13.
	Noteikumu projekts
 Kārtība, kādā piešķir aizdevumu primārās lauksaimniecības produkcijas ražotājiem kredītsaistību refinansēšanai
	Priekšlikums (TM - 03.07.2026.)
Aicinām precizēt nosaukumu atbilstoši juridiskās tehnikas prasībām.
Piedāvātā redakcija
Aizdevuma piešķiršanas kārtība primārās lauksaimniecības produkcijas ražotājiem kredītsaistību refinansēšanai
	Ņemts vērā
-
	Noteikumu projekts
 Aizdevuma piešķiršanas kārtība primārās lauksaimniecības produkcijas ražotājiem kredītsaistību refinansēšanai

	14.
	Noteikumu projekts
9.1. tas nodarbojas ar lauksaimniecības produktu primāro ražošanu un pēdējā noslēgtajā taksācijas gadā vismaz 80 procentu no tā ienākumiem veido ienākumi no lauksaimniecības produktu primārās ražošanas;
	Priekšlikums ("Latgales ražojošo lauksaimnieku apvienība" LRLA - 02.07.2026.)
 
Piedāvātā redakcija
Atbalstam kvalificējas primārās lauksaimniecības produkcijas ražotāji, kā arī lauksaimniecības pakalpojumu kooperatīvās sabiedrības, kuras atbilst normatīvajos aktos noteiktajam atzītas lauksaimniecības pakalpojumu kooperatīvās sabiedrības statusam.
	Ņemts vērā
Lēmums par atbilstīgo kooperatīvo sabiedrību iekļaušanu atbalsta saņēmēju lokā tiks pārrunāts ar Lauksaimniecības konsultatīvās padomes nevalstiskajām organizācijām.
	Noteikumu projekts
10.1. tas nodarbojas ar lauksaimniecības produktu primāro ražošanu Latvijas teritorijā, izņemot valstspilsētā, un pēdējā noslēgtajā taksācijas gadā vismaz 80 procentu no tā ienākumiem veido ienākumi no lauksaimniecības produktu primārās ražošanas;

	15.
	Noteikumu projekts
9.1. tas nodarbojas ar lauksaimniecības produktu primāro ražošanu un pēdējā noslēgtajā taksācijas gadā vismaz 80 procentu no tā ienākumiem veido ienākumi no lauksaimniecības produktu primārās ražošanas;
	Priekšlikums ("Latgales ražojošo lauksaimnieku apvienība" LRLA - 02.07.2026.)
Lauksaimniecības pakalpojumu kooperatīvajām sabiedrībām nosakot iespējamo pieejamo finansējumu līdz 1,7 milj. eiro
Piedāvātā redakcija
-
	Ņemts vērā
Lēmums par atbilstīgo kooperatīvo sabiedrību iekļaušanu atbalsta saņēmēju lokā tiks pārrunāts ar Lauksaimniecības konsultatīvās padomes nevalstiskajām organizācijām.
	Noteikumu projekts
10.1. tas nodarbojas ar lauksaimniecības produktu primāro ražošanu Latvijas teritorijā, izņemot valstspilsētā, un pēdējā noslēgtajā taksācijas gadā vismaz 80 procentu no tā ienākumiem veido ienākumi no lauksaimniecības produktu primārās ražošanas;

	16.
	Noteikumu projekts
9.4.1. procentu seguma attiecība, kas rēķināta pēc uzņēmuma ieņēmumiem pirms procentu, nodokļu, nolietojuma un amortizācijas atskaitījumiem (EBITDA), pēdējā taksācijas gadā ir negatīva vai pēdējā noslēgtajā taksācijas gadā neto saistību attiecība pret EBITDA pārsniedz 5;
	Priekšlikums (TM - 03.07.2026.)
Norādām, ka saskaņā ar Komerclikuma 18. pantu termins "uzņēmums" apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt noteikumu projekta 9.4.1. apakšpunktu un nepieciešamības gadījumā citas vienības, termina "uzņēmums" vietā izmantojot terminu "komersants" vai "saimnieciskās darbības veicējs".
 
Piedāvātā redakcija
-
	Ņemts vērā
-
	Noteikumu projekts
10.4.1. peļņa pirms procentu maksājumiem, nodokļiem, nolietojuma un amortizācijas atskaitījumiem (turpmāk – EBITDA) ir negatīva vai neto saistību attiecība pret EBITDA pārsniedz 5;

	17.
	Noteikumu projekts
9.7.3.2. koriģēto pašu kapitāla īpatsvaru vismaz 10 procentu apmērā;
	Priekšlikums (TM - 03.07.2026.)
Aicinām konsekventi norādīt, no kāda lieluma aprēķināmi 10 %, proti, no aktīvu kopsummas vai kā cita.
Piedāvātā redakcija
-
	Ņemts vērā
-
	Noteikumu projekts
10.7.3.2. koriģētā pašu kapitāla īpatsvaru aktīvu kopsummā vismaz 10 procentu apmērā;

	18.
	Noteikumu projekts
12.3. restrukturizēt aizdevumu, mainot maksājumu kārtību, bet nepārsniedzot 10.3. apakšpunktā noteikto termiņu, ja aizņēmējs nespēj nodrošināt aizdevuma līgumā paredzēto saistību izpildi, tomēr saimniecības attīstības plāns apliecina aizņēmēja spēju atmaksāt aizdevumu nākotnē.
	Priekšlikums (TM - 03.07.2026.)
Aicinām izvērtēt, vai ar saimniecības attīstības plānu domāts restrukturizācijas plāns. Attiecīgā gadījumā lūdzam noteikumu projektā nodrošināt konsekventu terminoloģiju vai skaidrot noteikumu projekta anotācijā, no kādiem normatīvajiem aktiem izriet saimniecības attīstības plāna sagatavošanas pienākums.
Piedāvātā redakcija
-
	Ņemts vērā
-
	Noteikumu projekts
13.3. restrukturizēt aizdevumu, mainot maksājumu kārtību, bet nepārsniedzot šo noteikumu 11.3. apakšpunktā noteikto termiņu, ja aizņēmējs nespēj nodrošināt aizdevuma līgumā paredzēto saistību izpildi, bet šo noteikumu 10.7. apakšpunktā minētais restrukturizācijas plāns apliecina aizņēmēja spēju atmaksāt refinansēšanas aizdevumu nākotnē.

	19.
	Noteikumu projekts
14. Piešķirot de minimis atbalstu, sabiedrība "Altum" pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu vienam vienotam saimnieciskās darbības veicējam nepārsniedz regulas Nr. 14083/2013 3. panta 2. un 3. punktā noteikto maksimālo de minimis atbalsta apmēru. Viens vienots uzņēmums ir saimnieciskās darbības veicējs, kas atbilst regulas Nr. 1408/2013 2. panta 2. punktā noteiktajam.
	Priekšlikums (TM - 03.07.2026.)
Aicinām tehniski precizēt ("14083/2013").
Piedāvātā redakcija
-
	Ņemts vērā
-
	Noteikumu projekts
16. Piešķirot de minimis atbalstu, sabiedrība "Altum" pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu vienam vienotam saimnieciskās darbības veicējam nepārsniedz regulas Nr. 1408/2013 3. panta 2. un 3. punktā noteikto maksimālo de minimis atbalsta apmēru. Viens vienots uzņēmums ir saimnieciskās darbības veicējs, kas atbilst regulas Nr. 1408/2013 2. panta 2. punktā noteiktajam.

	20.
	Noteikumu projekts
17.1. ja lauksaimniekam ir ierosināta tiesiskās aizsardzības procesa lieta, tiek īstenots tiesiskās aizsardzības process vai pasludināts maksātnespējas process vai tas atbilst normatīvajos aktos noteiktajiem kritērijiem, lai tam pēc kreditora pieprasījuma piemērotu maksātnespējas procedūru. Nosacījumu, vai lauksaimniekam pēc kreditora pieprasījuma nav piemērota maksātnespējas procedūra, pārbauda, pamatojoties uz tā iesniegtu apliecinājumu;
	Priekšlikums (TM - 03.07.2026.)
Lūdzam ievērot konsekventu terminoloģiju attiecībā uz terminiem "atbalsta pretendents" un "lauksaimnieks" un atbilstoši precizēt noteikumu projektu.
Piedāvātā redakcija
-
	Ņemts vērā
Terminoloģijas konsekvencei noteikumu projekta 11. punktā vārdi “atbalsta pretendentam” aizstāti ar vārdu “lauksaimniekam”. Noteikumu projekta 17.1. apakšpunktā tiek lietots termins “lauksaimnieks”.
	Noteikumu projekts
-

	21.
	Noteikumu projekts
17.2.  ja lauksaimnieks ir uzskatāms par lielo saimnieciskās darbības veicēju un tas neatbilst vismaz "B–" kredītreitingam saskaņā ar regulas Nr. 1408/2013 4. panta 3. punkta "a" apakšpunktā noteikto. Par lielo saimnieciskās darbības veicēju ir uzskatāms tāds lauksaimnieks, kurš nodarbina vismaz 250 nodarbināto un kura gada apgrozījums pārsniedz 50 000 000 euro vai gada bilances kopsumma pārsniedz 43 000 000 euro.
	Priekšlikums (TM - 03.07.2026.)
Lūdzam izvērtēt un noteikumu projektā neskaidrot terminu "lielais uzņēmums", kas skaidrots Komisijas 2014. gada 17. jūnija Regulā (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. Tā vietā lūdzam noteikumu projekta 17.2. apakšpunkta otrajā teikumā izdarīt atbilstošu atsauci uz minētās regulas 2. panta 24. punktu.
Piedāvātā redakcija
-
	Ņemts vērā
-
	Noteikumu projekts
19.2. ja lauksaimnieks ir liels uzņēmums Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 24. punkta izpratnē un tas neatbilst vismaz "B-" kredītreitingam saskaņā ar regulas Nr. 1408/2013 4. panta 3. punkta "a" apakšpunktā noteikto.

	22.
	Noteikumu projekts
21. Lauksaimnieks sabiedrībā "Altum" iesniedz informāciju par piešķirto de minimis atbalstu trīs gadu periodā, skaitot no de minimis atbalsta piešķiršanas dienas, atbilstoši normatīvajiem aktiem par de minimis atbalsta uzskaites un piešķiršanas kārtību un pievieno iesniegumam vai tajā norāda de minimis atbalsta uzskaites sistēmā sagatavotās un apstiprinātās veidlapas identifikācijas numuru.
	Priekšlikums (TM - 03.07.2026.)
Lūdzam noteikumu projektā lietot konsekventu terminoloģiju attiecībā uz to, vai sabiedrībā "Altum" tiek iesniegts iesniegums vai pieteikums.
Piedāvātā redakcija
-
	Ņemts vērā
Vienādotai terminoloģijai visā noteikumu projektā lieto vārdu “pieteikums”.
	Noteikumu projekts
22. Lauksaimnieks sabiedrībā "Altum" iesniedz informāciju par piešķirto de minimis atbalstu trīs gadu periodā, skaitot no de minimis atbalsta piešķiršanas dienas, atbilstoši normatīvajiem aktiem par de minimis atbalsta uzskaites un piešķiršanas kārtību un pieteikumam pievieno vai tajā norāda de minimis atbalsta uzskaites sistēmā sagatavotās un apstiprinātās veidlapas identifikācijas numuru.

	23.
	Noteikumu projekts
 Pielikuma saturu skatīt dokumentā
	Priekšlikums (TM - 03.07.2026.)
Atbilstoši juridiskās tehnikas prasībām aicinām simbolu "/" aizstāt ar saikli "un" vai saikli "vai".
Piedāvātā redakcija
	Ņemts vērā
-
	Noteikumu projekts
 Pielikuma saturu skatīt dokumentā

	24.
	Anotācija (ex-ante)
2.3. Administratīvo izmaksu novērtējums juridiskām personām
	Priekšlikums (VK - 03.07.2026.)
Lūdzam precizēt anotācijas 2.3. apakšpunktā sniegto administratīvo izmaksu monetāro novērtējumu, jo aprēķina skaidrojumā nav pietiekami pamatotas aprēķinā izmantotās vērtības un to izvēle.

Vēršam uzmanību, ka, lai gan anotācijā ir norādīts stundas samaksas likmes avots – Centrālās statistikas pārvaldes dati –, nav sniegts skaidrojums, kādēļ administratīvo izmaksu aprēķinā izmantota tieši 12,27 euro stundas likme un kādai nodarbināto kategorijai vai profesiju grupai tā atbilst.
Tāpat nav pamatots aprēķinā izmantotais laika patēriņš – 0,50 stundas –, norādot vienīgi, ka tas ir "aptuvens". Anotācijā nav skaidrots, kādas konkrētas darbības ir identificētas informācijas sniegšanas pienākuma izpildei, kā arī nav norādīts, uz kādu informāciju, pieņēmumiem, ekspertu vērtējumu vai mērķa grupas sniegtajiem datiem balstīts šāds novērtējums.

Ņemot vērā minēto, lūdzam papildināt aprēķina skaidrojumu, norādot izmantotās stundas samaksas likmes izvēles pamatojumu un informācijas avotu, kā arī sniegt pamatotu skaidrojumu par laika patēriņa noteikšanā izmantotajiem pieņēmumiem, tostarp identificēt informācijas sniegšanas pienākuma izpildei nepieciešamās darbības un norādīt informācijas avotus, uz kuriem balstīts veiktais novērtējums.
Piedāvātā redakcija
-
	Ņemts vērā
-
	Anotācija (ex-ante)
2.3. Administratīvo izmaksu novērtējums juridiskām personām

	25.
	Anotācija (ex-ante)
2.4. Administratīvā sloga novērtējums fiziskām personām
	Priekšlikums (VK - 03.07.2026.)
Lūdzam precizēt anotācijas 2.4. apakšpunktā sniegto administratīvā sloga novērtējumu fiziskām personām, jo aprēķina skaidrojumā nav pietiekami pamatotas aprēķinā izmantotās vērtības un to izvēle.

Vēršam uzmanību, ka anotācijā nav pamatots aprēķinā izmantotais laika patēriņš – 0,50 stundas –, norādot vienīgi, ka tas ir "aptuvens". Tāpat nav skaidrots, kādas konkrētas darbības ir identificētas informācijas sniegšanas pienākuma izpildei, kā arī nav norādīts, uz kādu informāciju, pieņēmumiem, ekspertu vērtējumu vai mērķa grupas sniegtajiem datiem balstīts šāds novērtējums.
Papildus vēršam uzmanību, ka anotācijā nav sniegts skaidrojums par administratīvā sloga monetārajā novērtējumā izmantotajiem izdevumiem 0,50 euro apmērā. No anotācijas nav iespējams izsecināt, kā ir iegūta minētā vērtība, kādas izmaksu pozīcijas tā ietver un kāds ir tās aprēķina pamatojums. Vienlaikus, ja administratīvā sloga monetārais novērtējums tiek veikts, izmantojot laika izmaksu pieeju, aprēķinā izmantotajām vērtībām ir jābūt savstarpēji saskaņotām un izsekojamām.

Ņemot vērā minēto, lūdzam papildināt aprēķina skaidrojumu, identificējot informācijas sniegšanas pienākuma izpildei nepieciešamās darbības, sniedzot pamatotu skaidrojumu par laika patēriņa noteikšanā izmantotajiem pieņēmumiem un informācijas avotiem, kā arī precizēt un pamatot administratīvā sloga monetārajā novērtējumā izmantotos izdevumus 0,50 euro apmērā un to aprēķina metodiku.
Piedāvātā redakcija
Piemērs: 
Gadījumos, kad administratīvā sloga monetārais novērtējums tiek veikts, izmantojot laika izmaksu pieeju, izlietoto naudas līdzekļu apmērs ir aprēķināms, piemērojot attiecīgo stundas samaksas likmi faktiskajam laika patēriņam. Piemēram, ja informācijas sniegšanas pienākuma izpildei nepieciešamais laiks ir 0,50 stundas un tiek izmantota stundas samaksas likme 12,27 euro apmērā, monetārais novērtējums vienai darbības reizei veido 6,14 euro (12,27 × 0,50).
	Ņemts vērā
-
	Anotācija (ex-ante)
2.4. Administratīvā sloga novērtējums fiziskām personām

	26.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 03.07.2026.)
Lūdzam anotācijas 3.sadaļas punktā “Cita informācija” detalizētāk sniegt informāciju par  Latvijas Lauku attīstības programmas 2014.–2020. gadam īstenošanas pārejas perioda 2021. un 2022. gadā pasākuma "Lauksaimniecības, lauku un zivsaimniecības saimnieciskās darbības veicēju aizdevumu programma" atmaksāto finansējumu 6 000 000 euro apmērā, skaidrojot, kā tas ir izveidojies, saskaņā ar kādiem nosacījumiem tas pieejams atkārtotai izmantošanai, kā arī, vai norādītais apmērs nepārklājas ar finansējumu, kas apstiprināts ar Ministru kabineta 2019. gada 3. decembra noteikumiem Nr. 582 “Kārtība, kādā īsteno valsts un Eiropas Savienības atbalsta programmu par aizdevumu piešķiršanu apgrozāmo līdzekļu iegādei lauksaimniecības, mežsaimniecības, zvejniecības un akvakultūras nozarē”, vai finansējumu, kas tiek virzīts ar TA lietu Nr.26-TA-889 noteikumu projekts “Grozījumi Ministru kabineta 2019. gada 8. janvāra noteikumos Nr. 9 "Lauksaimniecības, zivsaimniecības un lauku attīstības garantiju programmas noteikumi"”.
Piedāvātā redakcija
-
	Ņemts vērā
Papildināts anotācijas 3.punkts
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	27.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 03.07.2026.)
Ņemot vērā, ka attiecīgās regulas 3. panta 4. punkts ieviests ar noteikumu projekta 19. punktu, lūdzam atbilstoši papildināt anotācijas 5.4. apakšsadaļas 1. tabulu.
Piedāvātā redakcija
-
	Ņemts vērā
-
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	28.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 03.07.2026.)
Lūdzam precizēt anotācijas 7. sadaļā sniegto informāciju par projekta izpildes nodrošināšanu un tā ietekmi uz institūcijām.

Vēršam uzmanību, ka no anotācijas 1.3. apakšpunktā sniegtās informācijas izriet, ka noteikumu projekts paredz izveidot jaunu valsts atbalsta programmu un nosaka akciju sabiedrību "Attīstības finanšu institūcija Altum" par programmas īstenotāju, paredzot tai veikt aizdevumu pieteikumu pieņemšanu un izvērtēšanu, atbalsta piešķiršanu, de minimis atbalsta uzskaiti, kā arī citus ar programmas administrēšanu saistītus uzdevumus.

Ņemot vērā minēto, nav skaidrs anotācijā norādītais secinājums, ka projekts neietekmē institūciju funkcijas un uzdevumus, iekšējos procesus vai citus institucionālos aspektus. Jauna valsts atbalsta mehānisma ieviešana pēc būtības rada ietekmi uz projekta izpildē iesaistītās institūcijas darbību, pat ja netiek veidota jauna institūcija vai būtiski mainīta tās organizatoriskā struktūra.
Lūdzam izvērtēt un anotācijas 7.4. apakšpunktā atspoguļot, vai noteikumu projekts ietekmē AS "Attīstības finanšu institūcija Altum" funkciju un uzdevumu izpildi, iekšējo procesu organizāciju vai citus institucionālos procesus, kā arī attiecīgi precizēt anotācijas 7. sadaļā sniegto informāciju.
Piedāvātā redakcija
-
	Ņemts vērā
Papildināts anotācijas 7.punkts
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām



